Коледно тържество

Дете 1: Ех, да имаше пързалка,

дълга чак до края на света –

нищо че съм още малка,

първа щях да полетя!

Дете 2 : Щях да мина край градчета,

край градчета и селца.

Да ме видят малките хлапета

със усмихнати лица.

Дете 3: Че и те след мен тогава

да се спуснат в дълъг бяг

и задружно да направим

весел и безкраен влак.

/Песен „ЗИМНА РАДОСТ”/

Дете 1:В тази зима бяла нека повървим

да горичката заспала да се изкачим

Дете 2: Я, погледни-едно коте и едно лисиче-за какво ли си говорят?

/Среща с горските животни-„ Бяла приказка”/

Лисиче: Ти май си избягало от Ванчо,а?

Коте: От къде знаеш?

Лисиче: Чух ви като си говорехте. Искаш ли да станеш приятел и с мене?

Коте: Ама първи!

Лисиче:Първи

Двамата: Хайде!

Коте: Вие на какво играете тук?

Еленче: На „ритнишишарка”.

Коте: И на какво друго?

Мече: Ами на всичко! На… „ритнишишарка”.

Коте: Фу! Вашето всичко не е нищо! Аз ще ви науча на дама, на криеница,на стражари и апаши, на кральо-портальо, на рими, на панделки, на топчета, на статуи….

Мечето: Ще бъдем първи приятели и с тебе!

Еленчето: А аз си спомних едно хубаво стихотворение за приятелството. Ще започна, а ако и вие гознаете, продължете с мен!

Казва се „приятел пръв”,

но защо е той такъв?

Затова,че пръв полита

в огъня да те спаси;

пръв и без да се запита

прав ли си или не си;

пръв за теб леда пролазва,

пръв за теб пролива кръв-

ето затова се казва,

че приятелят е „пръв”!

/Всички заедно казват стихчето/

Дете 3: Здравейте, ние сме…………….Искате ли да дойдете с нас на разходка? И ние търсим нови приятели.

/Тръгват заедно и срещат Експедицията на Кристофър Робин.Драматизация за откриването на Северния полюс/

Дете 1: Добра среща! Кои сте вие и къде отивате?

Кристофър: Приятно ни е, аз съм Кристофър Робим, а това са приятелите ми: Прасчо, Мечо Пух, Зайо, Кенга, РУ…. Не отиваме, а се връщаме от експедиция.

Мечо Пух: Страхотна екседиция беше! А аз открих даже Северния полюс! ДААА! Питайте всички, аз го намерих!

Лисичето: Вярваме ти. Но защо Ру е мокър?

Кристофър Робин: Той падна в потока и водата го повлече. Пух намери кол, подаде му го и го измъкна. Помогна на приятел и откри Северния полюс-колюс!

Дете 2 : Елате с нас!

Кенга: Добре, но после и вие ще дойдете с нас на Южния полюс. Искаме да се запознаем с пингвините.

Дете 3: Съгласни, но и да не стигнем днес дотам. ще ви изиграем Танца на пингвините. Обичаме го всички.

/Танц на пингвините/

След него тишина и запис на камбанен звън и коледна мелодия. На фона на мелодията дикторски запис

: Коледа! Тя иде много отдалеч… Иде с чудните си приказки… Иде с будно тлеещия в огнището огън… Над неговите пламъци надеждата подгрява заледените ни пръсти и в душата става топло, светло и радостно.

Нощта срещу Рождество е нощ на песните. Нека помним народната песен и традиция, защото те са верният образ на нашия някогашен живот, от който все още черпим сили.-това са думите на диктора

Дете 1: Чухте ли? Днес е Бъдни вечер-вечерта срещу Рождество Христово! Да се връщаме! Скоро с песни ще тръгнат по къщите коледари! Хайде, всички към нас! Момчетата ще са коледари, а ние ще ги посрещаме!

/Момичетата, лисичето, Кенга бързо се прибират в къщата, а дете-2, Пух,Еленчето, Котето, Прасчо,Ру и Кристофър свалят маските, вземат коледарките. Обикалят залата и пеят Станенине, господине. Спират пред къщата на стопанина/

Любчо: Ни сме рано ранили,

Ни сме късно къснили –

Тъкмо навреме тръгнали,

В ранни нощи полунощи!

Христо: Ой, Коладе, мой Коладе!

Тебе пеем, Бога славим!

Колко звезди в ясно небе,

Толкоз здраве в таз дружина,

Исус Р. Колко здравец по планина,

Толкоз здраве в тая къща!

За да има догодина,

Догодина, до амина!

Кажете, дружина, да бъде!

Бащата: На бъдни вечер в огъня се слага дебело дърво, наречено бъдник. Ще направим в дебелия край на бъдника една недълбока дупка. Ще сипем вътре малко зехтин, восък и тамян. Тъй ще се разпали по-бързо дървото в огнището.

Майката: : В платното ще увием дебелия край на бъдника, баба ще го прикади и ще го пазим да гори цяла нощ, та да е видело за Богородица.

Бащата: Което остане на сутринта от дървото, от него ще направим заглавка за ралото, за да не вали град, кога орем с него нивата.

Дете 3: Знаете ли какви ястия се слагат на трапезата за Бъдни вечер?

/деца изброяват/

Дете 1: Колко на брой трябва да са?

Дете 2: Коледо,Коледо,

златни свещи, пълни пещи,

сладки питички горещи,

скоро слагайте софрата,

че да дойдат всички, всички

гости на земята!

Господ всичко ни изпрати за да няма таз нощ нийде бедни и богати!

Аз :Да се прегърнем и сплетем ръце и в тази смълчана нощ, в този тъй вълшебен час Да си пожелаем заедно нещо светло на глас! Може изгрев, може песен или пък далечен бряг. Може и надежда малка в нашия огромен свят.

ФИНАЛ ПЕСЕНТА „КОЛЕДНА МОЛИТВА”